የስጋደዌ ተጠቂዎች የሕክምና ባለሙያዎችን ለማፍራት ትኩረት እንዲሰጥ ተጠየቀ
አዲስ አበባ፡- ለስጋደዌ ተጠቂዎች ሕክምና የሚሰጡ ባለሙያዎችን ለማፍራት ትኩረት እንዲሰጥ ተጠየቀ።ተጠቂዎቹ እንደማንኛውም ታካሚ በየሕ ክምና ተቋማቱ ሊታከሙ የሚችሉበትን መንገድ ማመቻቸት እንደሚገባም ተገለጸ።የዓለም አቀፍ የስጋደዌ ተጠቂዎች ቀን ከትናንት በስቲያ በኔክሰስ ሆቴል ሲከበር በስጋደዌ ተጠቂዎች ዙሪያ በተካሄደ የፓናል ውይይት ላይ በአለርት ሆስፒታል የፕላስቲክ ቀዶ ሕክምና ባለሙያ ዶክተር አታክልቲ ባራኪ ባቀረቡት ጥናታዊ ጽሑፍ እንዳመለከቱት፤ የስጋ ደዌ ተጠቂዎችን ችግር ለማቃለል የሕክምና ባለሙያዎችን ለማፍራቱ ሥራ ትኩረት ሊሰጠው ይገባል።ሕክምናው በብዛት የሚሰጠው በአለርት ሆስፒታል እንደሆነ የጠቀሱት ዶክተሩ፣ በቦሩ ሜዳ፣ ቢሲዲሞ እና ኩየራ የሚሰጠው ሕክምና ብዙም ጠንካራ አለመሆኑን በተለይ ለዝግጅት ክፍላችን ተናግረዋል።በዲላና ሀዋሳ አካባቢ ባሉ ዩኒቨርሲዎች በሕክምናው ዙሪያ ትምህርት የሚሰጥበት ሁኔታ እንዲመቻች ጠይቀው፣ ይህ ሲሆን ባለሙያዎቹ ሕክምናው እንዴት እንደሚሰጥ፣ ቁስል እንዴት እንደሚቀየርና የመሳሰሉትን የሚያዩበት ዕድል እንደሚያገኙ በዚህም በርካታ ሀኪሞችን ማብቃት እንደሚቻል አብራርተዋል።‹‹ለስጋ ደዌ
ብቻ ሳይሆን ለሁሉም
የጤና ችግሮች ሰዎች
ከቤታቸው ርቀው ተፈናቅለው
ድጋፍ ማግኘት የለባቸውም››
ያሉት ዶክተር አታክልቲ፣
በእያንዳንዱ ጤና ጣቢያና
ሆስፒታል ውስጥ ያሉ
የሕክምና ባለሙያዎች በተሰጣቸው
የሥራ ድርሻ መሠረት
እንዲሰሩ መደረግ እንዳለበት
ገልጸዋል።ይህ ሲሆን ወደ
አለርት ሆስፒታል የሚመጡትን
ታካሚዎች ቁጥር መቀነስ
እንደሚቻል ተናግረዋል። ባለሙያዎችን ለማፍራትም ሥርዓተ ትምህርቱን ማሻሻል እንደሚገባ ጠቅሰው፣ የሕክምና ትምህርት ቤቶች ይሄን ጉዳይ እንዲያዩ ጤና ሚ/ር፣ የሠራተኛና ማኅበራዊ ጉዳይ ሚ/ር እና ሌሎች ባለድርሻ አካላት መወያየት እንዳለባቸው አስገንዝበዋል።በጤና ሚኒስቴር የቲቢና ስጋ ደዌ መከላከልና መቆጣጠር አስተባባሪ አቶ ታዬ ለታ በሀገሪቱ በከፍተኛ ደረጃ የስጋደዌ ስርጭት በሚገኝባቸው 93 ወረዳዎች ሁሉም ጤና ጣቢያዎችና ሆስፒታሎች አገልግሎቱን እንደሚሰጡና መድኃኒቶቹን እንደሚያ ገኙም ጠቁመዋል።እንደ አቶ ታዬ
ገለጻ፤ ዝቅተኛ የስጋ
ደዌ ጫና አለባቸው
ተብሎ በሚታመንባቸው ወረዳዎች
በዓመት ውስጥ አንድ
ኬዝ በሚገኝባቸው ቦታዎች
መድኃኒቱን መላኩ ብክነት
ስለሆነ በወረዳው ውስጥ
አንድ ጤና ድርጅት
ላይ መድኃኒቱ እንዲቀመጥ
ይደረጋል፤ በዙሪያው ያሉ
ጤና ጣቢያዎችም መድኃኒቱን ከጤና ድርጅቱ መውሰድ ይችላሉ።በየዓመቱ የሁለትና የአራት ሳምንት፣ የሦስት እና የስድስት ቀን ሥልጠና የሚሰጥ ሲሆን፣ ይህም የሕክምና ክህሎት ዝቅተኛ የሆነባቸውን ባለሙያዎችን አቅም ለመገንባት ይረዳል።ባለፈው አንድ ዓመት ተኩል ውስጥ ከእያንዳንዱ ጤና ማዕከል ቢያንስ አንድ በአጠቃላይ ወደ 500 የሚሆኑ ጤና ባለሙያዎች ከ1ሺ500 እስከ 2ሺ የሚደርሱ ጤና ኤክስቴንሽን ሠራተኞች ሥልጠናውን ወስደዋል።ከፍተኛ የአካል ጉዳት የደረሰባቸውን በአለርት ሆስፒል እንክብካቤ ለሚያደርጉም ሥልጠና ይሰጣል።የስጋ ደዌ ተጠቂዎች ብሔራዊ ማኅበር ሥራ አስኪያጅ አቶ ተስፋ ታደሰ እንደተናገሩት፤ ከ20 ዓመታት በፊት በዓመት ከ20ሺ እስከ 30ሺ ተጠቂዎች የነበሩ ሲሆን፣ በአሁኑ ወቅት በዓመት ከ3ሺ እስከ 4ሺ ህሙማን አሉ።አዲስ ዘመን ጥር 19/2012ኃይለማርያም ወንድሙ